**DĖL INFEKCIJŲ PLITIMĄ RIBOJANČIO REŽIMO NUSTATYMO ŠILALĖS DARIAUS IR GIRĖNO PROGIMNAZIJOJE**

2020 m. lapkričio 30 d. Nr. DĮV-1083

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos užkrečiamųjų ligų įstatymo 26 straipsnio 3 dalies 1 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimo Nr. V-2544 „Dėl pradinio ugdymo organizavimo būtinų sąlygų“ 3.1 papunkčiu, Lietuvos Respublikos Vyriausybės 2020 m. lapkričio 4 d. nutarimu Nr. 1226 „Dėl karantino Lietuvos Respublikos teritorijose paskelbimo“, atsižvelgdamas į Nacionalinio visuomenės sveikatos centro prie Sveikatos apsaugos ministerijos Tauragės departamento Šilalės skyriaus 2020 m. lapkričio 27 d. raštą Nr. (7-21 1.9E) 2-113765 „Dėl infekcijų plitimo ribojančio režimo taikymo Šilalės Dariaus ir Girėno progimnazijoje“:

1. N u s t a t a u infekcijų plitimą ribojantį režimą Šilalės Dariaus ir Girėno progimnazijos 2a, 2b, 3a, 3c, 3d, 3e ir 4d klasėse nuo 2020 m. lapkričio 30 d. iki 2020 m. gruodžio 6 d.

2. S u s t a b d a u Šilalės Dariaus ir Girėno progimnazijos 2a, 2b, 3a, 3c, 3d, 3e ir 4d klasių mokinių mokymą kasdiene mokymo forma.

3. P a v e d u Šilalės Dariaus ir Girėno progimnazijos direktoriui:

3.1. organizuoti 2a, 2b, 3a, 3c, 3d, 3e ir 4d klasių mokinių mokymą nuotoliniu būdu;

3.2. pažymėti Mokinių registre infekcijų plitimą ribojančio režimo įvedimo įstaigoje faktą ir laikotarpį ir pateikti informaciją Lietuvos Respublikos švietimo, mokslo ir sporto ministerijos sukurtoje duomenų bazėje.

4. N u r o d a u:

4.1. įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt/), Šilalės Dariaus ir Girėno progimnazijos svetainėje [www.dariusgirenas.lm.lt](http://www.velius.silale.lm.lt/) ir Teisės aktų registre.

 4.2. įsakymo internetinę nuorodą išsiųsti Lietuvos Respublikos švietimo, mokslo ir sporto ministerijos Švietimo kokybės ir regioninės politikos departamento Regioninės politikos analizės skyriui elektroninio pašto adresu asta.paliokaite@smm.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio įsakymo paskelbimo dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba Lietuvos administracinės ginčų komisijos Klaipėdos apygardos skyriui (H. Manto g. 37, 92236 Klaipėda).

Administracijos direktorius Valdemaras Jasevičius